পাবনায় জমির বিরোধের জেরে মুক্তিযোদ্ধার বাড়িতে হামলা চালিয়ে গায়ে পেট্রোল ঢেলে আগুন ধরিয়ে দগ্ধ করা কলেজ পড়ুয়া মেয়ে মুক্তি খাতুন চিকিৎসাধীন অবস্থায় মারা গেছেন। ৯ দিন চিকিৎসাধীন থাকার পর গত সোমবার রাত ১টার দিকে ঢাকা মেডিকেল কলেজ হাসপাতালে মারা যান তিনি। নিহত মুক্তি জেলার সাঁথিয়া উপজেলার নাগডেমরা গ্রামের মুক্তিযোদ্ধা মোজাম্মেল হকের মেয়ে এবং পাবনা সরকারি এডওয়ার্ড কলেজের দর্শন বিভাগের দ্বিতীয় বর্ষের শিক্ষার্থী। মুক্তির ভাই নাছির উদ্দিন তার বোনের মৃত্যুর বিষয়টি নিশ্চিত করেন।